# சூலை 19



## நிகழ்வுகள்
- 64 &ndash; உரோமை நகரில் பரவிய பெரும் தீ, ஆறு நாட்களில் நகரின் பெரும் பகுதியை அழித்தது.
- 484 &ndash; லியோந்தியசு கிழக்கு உரோமைப் பேரரசராக முடிசூடி, அந்தியோக்கியாவைத் தனது தலைநகராக அறிவித்தார்.
- 998 &ndash; அரபு-பைசாந்தியப் போர்கள்: அபாமியா என்ற இடத்தில் நடந்த சமரில் பாத்திம கலீபகம் பைசாந்திய இராணுவத்தினரைத் தோற்கடித்தது.
- 1333 &ndash; ஆலிடன் குன்றில் இடம்பெற்ற போரில் இங்கிலாந்து இசுக்காட்லாந்துப் படைகளை வென்றது.
- 1545 &ndash; இங்கிலாந்தின் *மேரி றோஸ்* என்ற போர்க்கப்பல் போர்ட்ஸ்மவுத் என்ற இடத்தில் மூழ்கியதில் 35 பேர் மட்டும் தப்பினர். இக்கப்பலின் எச்சங்கள் 1982 இல் மீட்கப்பட்டன.
- 1553 &ndash; 9 நாட்களே இங்கிலாந்தின் அரசியாக இருந்த ஜேன் கிறே பதவியிழந்தார். முதலாம் மேரி அரசியாக முடி சூடினார்.
- 1588 &ndash; ஆங்கிலோ-எசுப்பானியப் போர்: எசுப்பானிய பெரும் கடற்படையெடுப்பு ஆங்கிலக் கால்வாயில் நிகழ்ந்தது.
- 1817 &ndash; உருசிய-அமெரிக்கக் கம்பனிக்காக அவாய் இராச்சியத்தைக் கைப்பற்ற கியார்க் சாஃபர் எடுத்த முயற்சி தோல்வியடைந்தது.
- 1821 &ndash; நான்காம் ஜார்ஜ் ஐக்கிய இராச்சியத்தின் மன்னராக முடிசூடினார்.
- 1845 &ndash; அமெரிக்காவின் மன்ஹாட்டன் நகரில் பரவிய தீயினால் 30 பேர் உயிரிழந்தனர், 345 கட்டடங்கள் அழிந்தன.
- 1870 &ndash; பிரான்சு புருசியா மீது போரை ஆரம்பித்தது.
- 1900 &ndash; பாரிசில் முதலாவது சுரங்கத் தொடருந்து சேவை ஆரம்பமாயிற்று.
- 1912 &ndash; அரிசோனா மாநிலத்தில் 190 கிகி எடையுள்ள விண்கல் ஒன்று வீழ்ந்து கிட்டத்தட்ட 16,000 துகள்களாகச் சிதறுண்டது.
- 1916 &ndash; முதலாம் உலகப் போர்: பிரித்தானிய, ஆத்திரேலியப் படைகள் சொம் சமரில் செருமானிய அகழிகளைத் தாக்கின.
- 1940 &ndash; இரண்டாம் உலகப் போர்: இத்தாலியப் போர்க்கப்பல் ஒன்று அரச கடற்படையின் தாக்குதலில் மூழ்கியதில் 121 பேர் கொல்லப்பட்டனர்.
- 1943 &ndash; இரண்டாம் உலகப் போர்: உரோமை நகர் மீது கூட்டுப் படைகள் பெரும் வான் தாக்குதலை நடத்தின. ஆயிரக்கணக்கானோர் உயிரிழந்தனர்.
- 1947 &ndash; பர்மாவின் நிழல் அரசின் பிரதமரும் தேசியவாதியுமான ஆங் சான் மற்றும் அவரது ஆறு அமைச்சர்கள் படுகொலை செய்யப்பட்டனர்.
- 1952 &ndash; பின்லாந்து, எல்சிங்கியில் கோடைக்கால ஒலிம்பிக் போட்டிகள் ஆரம்பமாயின.
- 1964 &ndash; வியட்நாம் போர்: சாய்கோன் நகரில் இடம்பெற்ற பேரணி ஒன்றில், தென் வியட்நாம் பிரதமர் நியூவென் கான் வடக்கு வியட்நாம் வரை போரைத் தொடர அறைகூவல் விடுத்தார்.
- 1977 &ndash; உலகின் முதலாவது புவியிடங்காட்டி சமிக்கை அமெரிக்காவில் அயோவாவில் பெறப்பட்டது.
- 1979 &ndash; நிக்கராகுவாவில் அமெரிக்க சார்பு சமோசா அரசு சண்டினீஸ்டா கிளர்ச்சிவாதிகளால் கவிழ்க்கப்பட்டது.
- 1980 &ndash; மாஸ்கோவில் கோடைக்கால ஒலிம்பிக் போட்டிகள் ஆரம்பமாயின.
- 1983 &ndash; மனிதத் தலையின் முதலாவது முப்பரிமாண வடிவ வரியோட்டவழிக் கணித்த குறுக்குவெட்டு வரைவி வெளியிடப்பட்டது.
- 1985 &ndash; இத்தாலியில் அணைக்கட்டு ஒன்று இடிந்ததில் 268 பேர் உயிரிழந்தனர்.
- 1989 &ndash; அமெரிக்காவின் யுனைட்டட் ஏர்லைன்சு விமானம் அயோவாவில் வீழ்ந்ததில் 111 பேர் உயிரிழந்தனர்.
- 1996 &ndash; ஓயாத அலைகள் ஒன்று: முல்லைத்தீவில் இலங்கைக் கடற்படையின் *ரணவிரு* பீரங்கிப் படகு விடுதலைப் புலிகளால் மூழ்கடிக்கப்பட்டது. ஏழு கடற் கரும்புலிகள் இறந்தனர்.
- 1997 &ndash; வட அயர்லாந்தில் பிரித்தானிய ஆட்சியை முடிவுக்குக் கொண்டுவர 25 ஆண்டுகள் ஆயுதப் போரில் ஈடுபட்டு வந்த ஐரியக் குடியரசுப் படை போர்நிறுத்தத்தை அறிவித்தது.
- 2018 &ndash; இசுரேலிய அரசை யூத மக்களின் தேசிய அரசு என்று வரையறுக்கும் சர்ச்சைக்குரிய தேசிய மசோதாவை அந்நாட்டு நாடாளுமன்றம் நிறைவேற்றியது.
- 2024 &ndash; பாலத்தீனப் பகுதிகள் மீதான இசுரேலின் சட்டவிரோத ஆக்கிரமிப்பை முடிவுக்குக் கொண்டுவர வேண்டும் என்று அனைத்துலக நீதிமன்றம் ஒரு தீர்ப்பை வழங்கியது.

## பிறப்புகள்

- 810 &ndash; முகம்மது அல்-புகாரி, பாரசீகக் கல்வியாளர் (இ. 870)
- 1827 &ndash; மங்கள் பாண்டே, இந்திய சிப்பாய் (இ. 1857)
- 1846 &ndash; எட்வார்டு சார்லசு பிக்கரிங், அமெரிக்க வானியலாளர், இயற்பியலாளர் (இ. 1919)
- 1864 &ndash; பியம்மேத்தா வில்சன், ஆங்கிலேய வானியலாளர் (இ. 1920)
- 1893 &ndash; விளாடிமிர் மயாகோவ்ஸ்கி, உருசிய நடிகர், கவிஞர், நாடகாசிரியர் (இ. 1930)
- 1894 &ndash; கவாஜா நசிமுத்தீன், பாக்கித்தானின் 2வது பிரதமர் (இ. 1965)
- 1898 &ndash; எர்பர்ட் மார்குசே, செருமானிய-அமெரிக்க மெய்யியலாளர், சமூகவியலாளர் (இ. 1979)
- 1902 &ndash; சமுத்ராலா ராகவாச்சார்யா, இந்தியப் பாடகர், இயக்குநர், தயாரிப்பாலர் (இ. 1968)
- 1909 &ndash; பாலாமணியம்மா, மலையாளக் கவிஞர் (இ. 2004)
- 1921 &ndash; ரோசலின் யாலோ, நோபல் பரிசு பெற்ற அமெரிக்க இயற்பியலாளர் (இ. 2011)
- 1938 &ndash; ஜயந்த் நாரளீக்கர், இந்திய வானியலாளர், வானியற்பியலாளர்
- 1948 &ndash; ஓக்ரம் இபோபி சிங், மணிப்பூர் அரசியல்வாதி
- 1948 &ndash; அல்தமஸ் கபீர், இந்திய உச்ச நீதிமன்றத்தின் தலைமை நீதிபதி
- 1949 &ndash; கலேமா மொட்லாந்தே, தென்னாப்பிரிக்காவின் 3வது அரசுத்தலைவர்
- 1955 &ndash; ரோஜர் பின்னி, இந்தியத் துடுப்பாளர்
- 1961 &ndash; காம்ப்பெல் ஸ்காட், அமெரிக்க நடிகர், இயக்குநர்
- 1970 &ndash; கிறிஸ்டோபர் லக்சன், நியூசிலாந்தின் 42-ஆவது பிரதமர்
- 1970 &ndash; நிக்கோலா ஸ்டர்ஜியன், இசுக்கொட்லாந்து அரசியல்வாதி
- 1973 &ndash; ராஜா கிருஷ்ணமூர்த்தி, இந்திய-அமெரிக்கத் தொழிலதிபர், அரசியல்வாதி
- 1976 &ndash; பெனடிக்ட் கம்பர்பேட்ச், ஆங்கிலேய நடிகர்
- 1979 &ndash; மாளவிகா, இந்தியத் திரைப்பட நடிகை
- 1979 &ndash; தில்லார பர்னான்டோ, இலங்கைத் துடுப்பாளர்

## இறப்புகள்

- 1374 &ndash; பெட்ராக், இத்தாலியக் கவிஞர் (பி. 1304)
- 1814 &ndash; மேத்தியூ பிலிண்டர்சு, ஆங்கிலேய மாலுமி (பி. 1774)
- 1947 &ndash; ஆங் சான், பர்மிய அரசியல்வாதி (பி. 1915)
- 1947 &ndash; சுவாமி விபுலாநந்தர், ஈழத்து தமிழிசை ஆய்வாளர், கவிஞர், எழுத்தாளர், துறவி, தமிழ்ப் பேராசிரியர் (பி. 1892)
- 1987 &ndash; ஆதவன், தமிழக எழுத்தாளர் (பி. 1942)
- 2010 &ndash; டேவிட் வாரன், ஆஸ்திரேலிய அறிவியலாளர் (பி. 1925)
- 2012 &ndash; உமாயூன் அகமது, வங்காளதேச இயக்குநர் (பி. 1948)
- 2013 &ndash; சைமன் பிமேந்தா, கர்தினால் (பி. 1920)
- 2024 &ndash; ஜேம்ஸ் சி. ஸ்காட், அமெரிக்க அரசியலறிவியலாளர், மானிடவியலாளர் (பி. 1936)

## சிறப்பு நாள்
- மாவீரர் நாள் (மியான்மர்)
- விடுதலை நாள் (நிக்கராகுவா)